Galil. Galil (ibroniycha: Galil‎, inglizcha: Galil)—Isroil avtomati. Isroillik konstruktor Isroil Galili avtomatik mashinani ixtiro qildi. Galil Finlandiyaning Valmet Rk 62 pulemyotiga asoslangan yasalgan. Valmet Rk 62 pulemyoti esa Kalashnikov avtomatining bir variantidir. Qayta ishlash tarixi. 1967-yilda arablarga qarshi 6 kunlik urushda Isroil armiyasi gʻalaba qozongan boʻlsada, bu urush natijasida Isroil armiyasi tomonidan jihozlangan FN FALlar arablar qurollangan Kalashnikovlarga nisbatan juda koʻp kamchiliklarga ega ekanligi aniqlandi.1969-yilda muhandislar Gal Uziel va Isroil Galili Isroil harbiy rahbariyatiga oʻzlari ixtiro qilgan qurollarning versiyalarini taqdim etishdi.. Natijada,Finlandiyaning Valmet Rk 62 pulemyotiga asoslangan Galili versiyasi xaridorlar orasida mashhur boʻldi.1973-yilda Galil pulemyoti Isroil armiyasining qurollanishiga qoʻshildi. Pulemyot ishlab chiqaruvchi „Israel Military Industries“ kompaniyasi Finlandiyadan zarur jihozlarni sotib oldi va avtomatni ommaviy ishlab chiqarishni boshladi. 1980-yillarning oxiriga kelib, koʻplab kamchiliklari tufayli Isroil armiyasining piyoda qoʻshinlarida Galil pulemyotidan foydalanish toʻxtatildi. 1990-yillarda Galil pulemyoti Amerikaning M16 pulemyotiga almashtirildi. Galil pulemyotining faqat qisqartirilgan versiyalari qoʻllanadi. 2006-yilda Galil avtomati butunlay toʻxtatildi.